laion/Wikipedia-Exotic huggingface dataset:
מכון דיסקברי

מכון דיסקברי (באנגלית: Discovery Institute) הוא צוות חשיבה שמרני מבחינה פוליטית הדוגל בתפיסה הפסאודו-מדעית של תכנון תבוני. המכון נוסד בשנת 1991 בסיאטל כנצר ללא מטרות רווח של מכון הדסון. מסע הפרסום של המכון "ללמד את המחלוקת" נועד לאפשר לימוד אמונות אנטי-אבולוציה, עיצוב תבוני בשיעורי מדע של בתי ספר תיכון ציבוריים בארצות הברית במקום תיאוריות מדעיות מקובלות, תוך הנחה שקיימת מחלוקת מדעית על נושאים אלו כאשר למעשה אין. בפברואר 1999 נחשף מסמך סודי של המכון המכונה "מסמך הטריז". המסמך תיאר את אסטרטגיית טריז - תוכנית פעולה תקשורתית, מדעית, פוליטית וחברתית שחיבר המכון. מטרת התוכנית היא לשנות את התרבות האמריקאית על ידי עיצוב מדיניות ציבורית כך שתשקף ערכים פרוטסטנטיים, שמרניים (פוליטיים), פונדמנטליסטיים, אוונגליסטים. דימוי הטריז מיוחס לפיליפ אי ג'ונסון אחד המייסדים של תנועת התכנון התבוני, ומתאר טריז מתכת מבקע בול עץ. המסמך מבקש "להפוך את הדומיננטיות החונקת של השקפת העולם המטריאליסטית", המיוצגת על ידי התאוריה המדעית של האבולוציה, לטובת "מדע העולה בקנה אחד עם אמונות נוצריות ותיאיסטיות". ב-Why Evolution Works (and Creationism Fails) כתבו המחברים "למרות שהאוריינטציה הדתית שלו מפורשת, התוכנית ארוכת הטווח המתוארת במסמך הטריז מציגה גם את האג'נדה הפוליטית של מכון דיסקברי. בעוד עשר שנים, אסטרטגיית הטריז הייתה אמורה להיות מורחבת לאתיקה, פוליטיקה, מדעי הרוח והאמנויות. המטרה הסופית של מכון דיסקברי היא "להפיל" את המטריאליזם ו"לחדש" את התרבות האמריקאית כדי לשקף את הערכים הנוצריים הימניים." אתר האינטרנט הרשמי של מכון דיסקברי (באנגלית) אתר האינטרנט הרשמי של מכון דיסקברי (באנגלית) Forrest, Barbara (May 2007). "Understanding the Intelligent Design Creationist Movement: Its True Nature and Goals" (PDF). Center for Inquiry. Washington, D.C.: Center for Inquiry. עמ' 20 ,בארכיון האינטרנט מסמך הטריז, מכון דיסקברי, 1998, מאורכב בארכיון האינטרנט, עמ' 2 Why Evolution Works (and Creationism Fails), Rutgers University Press, 2009, עמ' 30
The Works Tour

The Works Tour היה סיבוב ההופעות השנים-עשר של להקת הרוק הבריטית קווין, אשר החל ביער הלאומי, בריסל, בלגיה ב-24 באוגוסט 1984 והסתיים באולם אוסקה-ג'ו, אוסקה, יפן ב-15 במאי 1985. סיבוב זה נועד לקדם את אלבום האולפן האחד-עשר של הלהקה, The Works. במהלך הסיבוב, השתתפה הלהקה בפסטיבל המוזיקה רוק בריו הראשון. הופעתה בפסטיבל הוקלטה והופצה בתור אלבום וידאו תחת השם Rock in Rio. הופעה נוספת שהוקלטה והופצה לאחר מכן כאלבום וידאו התקיימה באולם הספורט הלאומי יויוגי, טוקיו, יפן ב-11 במאי 1985. על אף שאלבום זה נקרא We Are the Champions: Final Live in Japan, הופעה זו לא הייתה האחרונה של קווין ביפן. לאחר ההופעה המדוברת, התקיימו שתי הופעות נוספות באותה מדינה – בגימנסיה מחוז איצ'י, נגויה ב-13 באותו חודש, וכפי שצוין מוקדם יותר – באולם ג'ו אוסקה, אוסקה ב-15 באותו חודש. בהופעת הלהקה באירופהאל, הנובר, גרמניה המערבית ב-22 בספטמבר 1984, נפל פרדי מרקיורי במורד המדרגות שהוצבו על הבמה במהלך ביצוע השיר "Hammer to Fall". לאחר התקרית, קוצרה ההופעה, מאחר שזה הצליח לנגן רק את השירים "Bohemian Rhapsody", "We Will Rock You" ו-"We Are the Champions". בתום ההופעה, פונה מרקיורי לבית חולים על מנת לטפל בפציעתו. במקור, הייתה אמורה קווין לקיים שתים-עשרה הופעות בסאן סיטי סופרבול, בופוטאצוואנה, דרום אפריקה ב-5 עד ה-20 באוקטובר 1984. בשל מדיניות האפרטהייד בשטחי המדינה, ביקשו האומות המאוחדות ואיגוד המוזיקה הבריטי להחרים את המדינה. קווין התעלמה מהאזהרות והאיסורים, והחליטה לקיים את כל ההופעות עליהן הכריזה. למרבה ההפתעה, שתי הופעות בוטלו מאחר שמרקיורי שחק את קולו לאחר שלושה ימים של הופעות רצופות. רשימת שירים זו מייצגת את הופעת הלהקה באולם אוסקה-ג'ו, אוסקה, יפן ב-15 במאי 1985, וזו אינה מייצגת בהכרח הופעות אחרות שהתקיימו במסגרת סיבוב זה. "Machines (Or 'Back to Humans')" (הוקלט מראש) "Tear It Up" "Tie Your Mother Down" "Under Pressure" "Somebody to Love" "The March of the Black Queen" "My Fairy King" "Killer Queen" "Seven Seas of Rhye" "Keep Yourself Alive" "Liar" "Impromptu" "It's a Hard Life" "Dragon Attack" "Now I'm Here" "?...Is This the World We Created" "Love of My Life" "Brighton Rock" "Another One Bites the Dust" "Mustapha" "Hammer to Fall" "Crazy Little Thing Called Love" "Saturday Night's Alright for Fighting" "Bohemian Rhapsody" "Radio Ga Ga" הדרן 1 "I Want to Break Free" "Jailhouse Rock" "Whole Lotta Shakin' Goin' On" הדרן 2 "We Will Rock You" "We Are the Champions" "God Save the Queen" (הוקלט מראש) פרדי מרקיורי – זמרה, פסנתר, גיטרת קצב בריאן מיי – גיטרה, קולות רקע רוג'ר טיילור – תופים, כלי הקשה, קולות רקע ג'ון דיקון – בס, גיטרת קצב, קולות רקע ספייק אדני – קלידים, סינתיסייזר, פסנתר, קולות רקע, גיטרת קצב ריק פארפיט – גיטרת קצב (הופעה 9 בשיר "Jailhouse Rock") טוני הדלי – זמרה (הופעה 35 בשיר "Jailhouse Rock") פיטר פריסטון, דיוויד אוונס, Freddie Mercury: An Intimate Memoir by the Man who Knew Him Best, גוגל ספרים, ‏2001 (באנגלית) מיכל גילמור, Queen’s Tragic Rhapsody, רולינג סטון, ‏7 ביולי 2014 (באנגלית) Queen at Osaka-jou Hall, Osaka, Japan, Setlist, ‏6 ביולי 2024 (באנגלית) ההופעה הוקדמה ל-10 בספטמבר 1984. מקום ההופעה הועבר מארמון הספורט, רומא. הופעה זו התקיימה במסגרת רוק בריו. מקום ההופעה הועבר לאצטדיון מאונט סמארט.
ג'ק (סרט, 1996)

ג'ק (באנגלית: Jack) הוא סרט התבגרות אמריקאי משנת 1996, מסוגת דרמה קומית, בהפקה ובימוי של פרנסיס פורד קופולה. בסרט מככבים רובין ויליאמס, דיאן ליין, ג'ניפר לופז, בריאן קרווין, פראן דרשר וביל קוסבי. ויליאמס מגלם את ג'ק פאוול, ילד שמזדקן פי ארבעה מהר מהרגיל כתוצאה ממחלה ייחודית. הסרט יצא בארצות הברית ב-9 באוגוסט 1996. הסרט ספג ביקורות שליליות מהמבקרים, והכניס 78 מיליון דולר מול תקציבו של 45 מיליון דולר. "ג'ק", במסד הנתונים הקולנועיים IMDb (באנגלית) "ג'ק", באתר נטפליקס "ג'ק", באתר AllMovie (באנגלית) "ג'ק", באתר Rotten Tomatoes (באנגלית) "ג'ק", באתר Box Office Mojo (באנגלית) "ג'ק", באתר Metacritic (באנגלית) "ג'ק", באתר אידיבי "ג'ק", באתר דיסני+ סרטים (באנגלית) "ג'ק", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
גנצ'ו מרקוב

גֶנצ'ו דראגומירוב מרקוב (בבולגרית: Генчо Драгомиров Марков;‏ 19 בספטמבר 1898 – 19 בפברואר 1959) היה זמר אופרה ואופרטה ובמאי תיאטרון בולגרי. במחצית הראשונה של שנות ה-30 של המאה ה-20 היה חבר מקהלת צדיקוב תחת משה צדיקוב. גנצ'ו מרקוב נולד בווידין ב-1898. אביו היה יערן. בהמשך עברה משפחתו לסופיה ובה סיים לימודי תיכון. במקביל למד שירה אצל איוואן וולפה (בול') ונגינת חליל אצל יוזף חוחולה (בול'). הוא החל לשיר כנער מקהלה במספר הפקות פרטיות, ובהמשך בהפקות של האופרה והבלט הלאומיים בסופיה. ב-1918 הקים עם קבוצה של זמרים וזמרות צעירים ובהם מימי בלקנסקה את "תיאטרון האופרה החופשי של סופיה" (בול') והופיע בו בשורת תפקידי טנור מובילים. הוא נמנה עם ראשוני זמרי האופרטות בבולגריה. במקביל הופיע מעת לעת בתיאטרון העירוני של פלובדיב. מראשית שנות ה-30 של המאה ה-20 ולמשך מספר שנים, נמנה עם סולני מקהלת צדיקוב תחת משה צדיקוב והשתתף עמה בשורה ארוכה של קונצרטים ברחבי בולגריה וביוגוסלביה. ב-1940 החל גנצ'וב את קריירת הבימוי שלו. הוא ביים בתיאטראות בבורגס ובפרניק ונמנה עם מייסדי התיאטרון הדרמטי בווראצה. ב-1947 מונה למנהל "התיאטרון המוזיקלי של סופיה" (בול') וכיהן בתפקידו עד 1957, עת פרש מסיבות בריאותיות. בתקופתו הועשר והורחב מאוד הרפרטואר של התיאטרון והוא זכה לפופולריות גדולה בקרב הקהל. ב-1953 קיבל את עיטור "אות הצטיינות של העם הבולגרי בתחום האמנות" על ידי הממשלה הבולגרית. הלך לעולמו בסופיה ב-1959 והוא בן 60, והובא למנוחות בבית הקברות המרכזי בסופיה. מדיה וקבצים בנושא גנצ'ו מרקוב בוויקישיתוף קראסימירה יורדאנובה, האם אתם זוכרים את גנצ'ו מרקוב? (בבולגרית) שישים שנים למותו של גנצ'ו מרקוב, באתר calendar.dir.bg (בבולגרית) מוני שלום, יובל למקהלת מ.צדיקוב, בתוך: א.חן ציון, מוני שלום (עורכים), ליובלה של מקהלת הפועלים על שם משה צדיקוב, המחלקה לתרבות של ההסתדרות הכללית, הוצאת אחדות, 1959, עמודים 18, 36–38. גנצ'ו מרקוב-ביוגרפיה, באתר vidin-almanac.bg (בבולגרית). 85 שנים להקמת התיאטרון הדרמטי בווראצה, באתר vratzaplus.com (בבולגרית).
ורציתי שתדעי

"ורציתי שתדעי" הוא סינגל שהוקלט על ידי שתי הזמרות הישראליות שירי מימון ונועה פארן. את השיר הוציאה לאור חברת התקליטים הליקון ב-24 ביוני 2008, כסינגל הרביעי מתוך אלבומה השני של מימון, "רגע לפני ש...". "ורציתי שתדעי" נכתב על ידי מימון ופארן, והולחן על ידי איתי בן חורין. על הפקתו המוזיקלית היה יועד נבו אחראי. השיר עוסק סביב במערכת יחסים מורכבת, שיכולה להתפרש בהקשרה הרומנטי כלהט"בית, שכן שתי הדמויות המוצגות הן נשים. לאורך השיר, הקשר בין שתי הנשים מתואר כקרוב מאוד, כאשר הדוברת מתארת את חברתה כמשענת שלה, אך גם כמי שגרמה לה לסבל ותחושת כליאה רגשית. ההקשר הלהט"בי יכול להשתקף גם במאבק הפנימי של הדוברת, שמדברת על פחד, על חוסר היכולת לנשום ועל הרצון להשתחרר ממערכת יחסים מכבידה. כל אלו מרמזים על האתגרים הרגשיים החבויים במערכות יחסים חד-מיניות. הצעקות מתוך "כלוב של אושר" מביאות לידי ביטוי מעין תחושת כליאה בתוך מערכת יחסים, שנראית טובה כלפי חוץ, אך למעשה מלווה בקשיים פנימיים. גם ההתייחסות לפרידה ולחיים "בלי פחד" יכולה להצביע על מסע אישי של קבלה עצמית וחיפוש אחר מרחב רגשי בו הדוברת יכולה להיות חופשייה. לא ידוע האם מדובר במערכת יחסים רומנטית או חברית. בתמונה מופיעה דמותה של מימון, המצולמת בפרופיל תוך כדי תנועה, כאשר שיערה הארוך מתבדר ברוח. התמונה עצמה בשחור-לבן, והאור שבוקע מאחור מדגיש את תנועת השיער ויוצר אווירה דרמטית ודינמית. בצד שמאל של התמונה מופיע שם הזמרת, "שירי מימון", באותיות גדולות ובולטות, ומתחתיה הכיתוב "בהשתתפות נועה פארן" (המילה "בהשתתפות" נכתבה באנגלית). בנוסף, מופיע שם השיר עם ציון אורכו, שלוש דקות ועשרים ושש שניות. "ורציתי שתדעי" לא נכנס למצעדי הפזמונים הרשמיים של ישראל – רשת ג' וגלגלצ – אולם נחל הצלחה אדירה בתחום האיירפליי בישראל. הוא הגיע למקום הראשון והשני במצעדי ההשמעות השבועיים של רדיו חיפה ורדיו דרום בהתאמה. ברדיו לב המדינה רשם את שיאו בדירוג במקום השישי. במצעדים של רדיו קול רגע ורדיו אמצע הדרך הגיע למקומות התשיעי וה-18 בהתאמה. הווידאו קליפ הרשמי של השיר בוים על ידי אופיר לובל, ועורר עניין בקרב הציבור הישראלי, זאת בשל סצנת הנשיקה בין מימון לשחקנית מעיין לאוב. הקליפ עוסק באהבה ובשברון לב, תוך התמקדות בקשר הרגשי הקרוב בין שתי הנשים. הוא עורר דיון סביב נושאים להט"ביים והקשר בין אהבה לנשים. מילות השיר, באתר שירונט ynet, שירי מימון מציגה: אהבת נשים, באתר ynet, 1 ביולי 2008
בית הכנסת בלוקוב

בית הכנסת בלוקוב (בפולנית: Synagoga w Łukowie) היה בית כנסת יהודי מרכזי העשוי לבנים, בעל מבנה מרשים דו קומתי כשבחזיתו שעון שמש. מוקם בעיירה לוקוב במחוז לובלין שבפולין. בית הכנסת הוקם במחצית השנייה של המאה ה-18 לאחר מספר שריפות שכילו את בתי הכנסת הקודמים, ומאז שקק חיים, עד שחולל והופצץ ב-1944 על ידי הגרמנים בשואה כחלק מההשמדה השיטתית של הקהילה היהודית בעיר. כיום עומדת במקום אנדרטה צנועה המעידה על המבנה המפואר שאיננו. בית הכנסת בלוקוב באתר השטעטל הורטואלי (פולנית) Synagoga stała u zbiegu ul. Bóżnicznej i Staropijarskiej, www.lukow-historia.pl
אני ארדוף אותך

"אני ארדוף אותך" הוא סינגל של הרכב המפיקים המוזיקלי סקאזי דרייב בהשתתפות הזמרת הישראלית שירי מימון. את השיר הוציאה ב-12 באוקטובר 2009 לאור חברת התקליטים הליקון, כסינגל שלא מתוך אלבום אולפן. "אני ארדוף אותך" נכתב על ידי מימון, שגם הלחינה אותו לצד אשר סוויסה, אורן עמנואל ותמיר רגב. שלושת האחרונים הפיקו אותו מוזיקלית. זהו שיר רוק כבד, בעל מוטיבים מהסוגות האלקטרוניות והטראנסים. בניגוד ליצירותיה של מימון, "אני ארדוף אותך" לא הועלה לשירותי הסטרימינג או כקטע אודיו רשמי מתוך ערוץ היוטיוב שלה. ביום צאתו הועלה ליוטיוב דרך ערוצה של הליקון, חברת התקליטים. הרקע של העטיפה צבוע בוורוד בוהק, ובפינה השמאלית התחתונה שלה מופיעה מכונית ספורט צהובה. הלוגו של Skazi & Void מופיע בפינה השמאלית העליונה בצורה של גלגל שיניים. במרכז התמונה, לצד הקווים הגרפיים, מופיעה דמותה של מימון כצל. "אני ארדוף אותך" לא שחזר את הצלחתם של שיריה הקודמים של מימון. ב-22 באוקטובר 2009 הוצג כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום ה-22 – מיקום השיא שלו במצעד. לבסוף, ב-12 בנובמבר יצא מהדירוג השבועי לאחר שבועיים. ברדיו חיפה הגיע למקום העשירי. אני ארדוף אותך - SKAZI ו-VOID מארחים את שירי מימון, יוטיוב, 12 באוקטובר 2009 המצעד השבועי של רשת ג' מתאריך 22 באוקטובר 2009. פזמונט המצעד השבועי של רשת ג' מתאריך 29 באוקטובר 2009. פזמונט המצעד השבועי של רשת ג' מתאריך 12 בנובמבר 2009. פזמונט
The Night Comes Down

"The Night Comes Down" (מאנגלית: "הלילה יורד") הוא שיר שנכתב על ידי גיטריסט הרוק הבריטי בריאן מיי, וזה בוצע לראשונה על ידי להקתו קווין. השיר מהווה לרצועה השישית באלבום האולפן של הלהקה משנת 1973, Queen. השיר הוקלט במסגרת מפגשים של הלהקה שהתקיימו באולפן ההקלטות דה ליין לי בשנת 1971. הלהקה נשכרה על ידי האולפן במטרה שתתנסה בציוד החדש שרכש הצוות, ואת התשלום קיבלה בצורת הקלטת דמואים. בשנת 1973, החלה קווין להקליט את אלבום הבכורה שלה. כאשר ניסה המתופף רוג'ר טיילור להקליט עבור "The Night Comes Down", השתמש בתופים שנרכשו על ידי טריידנט, אולפן ההקלטות החדש אליו עברה הלהקה. טיילור לא אהב את צליל התופים, וזה ביקש מהלהקה להכניס לאלבום את גרסת הדמו שהקליטה שנתיים לפני כן בדה ליין לי, ולוותר על הקלטת גרסה חדשה. הבית הראשון בשיר מתייחס ל-"Lucy in the Sky with Diamonds", שיר מאת הביטלס. ברגע שמוזכר, משתנים המקצב והאווירה המופיעה בשיר. When I was young, it came to me And I could see the sun breakin Lucy was high and so was I Dazzling Holding the world inside — בריאן מיי הבית השני בשיר מתייחס להפכים וניגודים, כגון שחור ולבן. בעתיד, ניגודים אלו יבוטאו בשיריה, תלבושותיה והופעותיה של הלהקה. דוגמה בולטת לכך היא עטיפת האלבום Queen II, אשר כללה "צד לבן" (צד א') שהכיל שירים בעלי ליריקה ומלודיה פשוטות, ו"צד שחור" (צד ב') שהכיל שירים בעלי ליריקה ומלודיה מורכבות יותר. Once I could laugh with everyone Once I could see the good in me The black and the white distinctively Colouring Holding the world inside — בריאן מיי פרדי מרקיורי – זמרה, קולות רקע בריאן מיי – גיטרה, קולות רקע רוג'ר טיילור – תופים, קולות רקע ג'ון דיקון – בס ב-11 בספטמבר 2024 הודיע מיי כי הלהקה תוציא לאור את Queen I Collector's Edition – גרסה מחודשת ומורחבת של אלבום הבכורה שלה משנת 1973. אל ההודעה צורפו סינגל ווידאו-קליפ של גרסה מחודשת של השיר "The Night Comes Down" שהוקלטה מחדש. כל השירים נכתבו והולחנו על ידי בריאן מיי.  מידע על היצירה "The Night Comes Down" באתר מיוזיק בריינז ענבל חייט, "תמיד חלמנו להביא לכם את זה": בשורה משמחת למעריצי קווין, באתר Ynet, ‏11 בספטמבר 2024 קווין, The Night Comes Down 7" Vinyl, קווין, ‏11 בספטמבר 2024 (באנגלית) בריאן מיי, CONTENTS new QUEEN I Box Set – Listen ‘The Nght Comes Down’, בריאן מיי, ‏11 בספטמבר 2024 (באנגלית)
בסים

אניס בסים מוג'אהד (בערבית: أنيس بسيم مجاهد; נולד ב-4 ביולי 1992), ידוע בעיקר בשם בסים, הוא זמר ממוצא מרוקאי, שנולד וגדל בדנמרק. במרוצת השנים הוציא שני אלבומים אולפן, Alt det jeg ville have sagt‏ (2008) ו-Befri dig selv‏ (2009). ייצג את דנמרק באירוויזיון 2014, שנערך בשטחה, עם השיר "Cliche Love Song". ב-2015 הגיש מטעם דנמרק את "12 הנקודות" במשדר הגמר של אירוויזיון 2015. ב-2024 ניסה בסים את מזלו, והשתתף בקדם הדני לאירוויזיון 2024, עם השיר "Johnny". הוא הגיע למקום השני, והפסיד לסאבה. בשנת 2008, בגיל 15, השתתף בעונתה של תוכנית הריאליטי The X Factor Denmark. הוא הגיע לשלב רבע הגמר, בו הודח וסיים את התחרות. באותה שנה הוציא לאור את אלבום הבכורה שלו, Alt det jeg ville have sagt. הוא הגיע למקום השמיני במצעד האלבומים הדני, וקיבל מאיגוד תעשיית ההקלטות הדני תואר זהב. מתוך האלבום יצאו שלושה סינגלים: "Alt det jeg ville have sagt",‏ "Jeg vil" ו-"Baby, jeg savner dig". באוקטובר 2009 פרסם את אלבומו השני, Befri dig selv. הוא הגיע למקום ה-21 במצעד האלבומים הדני, ויצאו מתוכו שני סינגלים: "Lad ikke solen gå ned" ו-"Befri dig selv". באותה שנה השתתף ב-Vild med dans, הגרסה הדנית ל"רוקדים עם כוכבים". הוא רקד עם קלאודיה רקס, ויחד הם הגיעו למקום התשיעי. ב-8 במרץ 2014 זכה בסים ב-Dansk Melodi Grand Prix 2014, הקדם הדני לאירוויזיון 2014, עם השיר "Cliche Love Song".‏ הוא ייצג את מדינתו באירוויזיון שנערך בשטחה. בערב הגמר הופיע כאמן ה-23, ובסופו דורג במקום התשיעי עם 74 נקודות. בשנה שלאחר מכן הגיש באירוויזיון 2015 מטעם דנמרק את "12 הנקודות". הוא התחרה בקדם הדני לאירוויזיון 2024, עם השיר "Johnny", שדורג במקום השני. אתר האינטרנט הרשמי של בסים מדיה וקבצים בנושא בסים בוויקישיתוף בסים, ברשת החברתית פייסבוק בסים, ברשת החברתית אקס (טוויטר) בסים, ברשת החברתית אינסטגרם בסים, במסד הנתונים הקולנועיים IMDb (באנגלית) בסים, באתר אפל מיוזיק (באנגלית) בסים, באתר ספוטיפיי בסים, באתר Last.fm (באנגלית) בסים, באתר AllMusic (באנגלית) בסים, באתר MusicBrainz (באנגלית) בסים, באתר דיזר בסים, באתר Discogs (באנגלית) בסים, באתר Genius "Denmark: Basim sang for the host nation with 'Cliche love song'". wiwibloggs.com. 18 במרץ 2014. נבדק ב-23 במרץ 2014. {{cite news}}: (עזרה) "Denmark: Basim will sing 23rd in the grand final". wiwibloggs.com. 17 במרץ 2014. נבדק ב-23 במרץ 2014. {{cite news}}: (עזרה) "Denmark 2024: The 'Melodi Grand Prix' lineup is revealed". Eurovision.tv. European Broadcasting Union. 25 בינואר 2024. נבדק ב-25 בינואר 2024. {{cite web}}: (עזרה)
Raya

Raya היא אפליקציית רשת חברתית פרטית, המיועדת לרשומים כחברים ומותאמת ל-iOS, עבור ידוענים בלבד. הושקה ב-2015, ואף על פי שבמקור הייתה אפליקציית היכרויות, Raya הוסיפה בהמשך תכונות לקידום רשתות מקצועיות (אנ') וחיפוש חברתי (אנ'). באביב 2024, חברת האם של Raya הוציאה אפליקציה שנייה, Places, בגרסת בטא. Places הוא כלי חיפוש מבוסס מנויים לנסיעות ואירוח, והוא זמין כעת בהזמנה בלבד. Raya ופלייס מציעות כל אחת אפשרויות מנוי שונות. המנוי הנוכחי של Raya לחודש אחד הוא 24.99 דולר. המנוי הנוכחי של Places לחודש הוא 4.99 דולר. ענבל חננאל, אפליקציית היכרויות לסלבס בלבד: איך ג'יי לו תמצא חבר חדש?, במדור "פנאי פלוס" באתר ynet‏ * אתר האינטרנט הרשמי של Raya (באנגלית) ערך זה הוא קצרמר בנושא מחשבים ובנושא תקשורת. אתם מוזמנים לתרום לוויקיפדיה ולהרחיב אותו.
H-I

H-I היה משגר רב־שלבי שפותח על ידי מיצובישי תעשיות כבדות (MHI) תוך ניצול טכנולוגיה אמריקאית בחלק מהשלבים. המשגר החליף את המשגרים מדגם N-II והוחלף בהמשך על ידי משגרים מסדרה H-II. השיגורים החלו בשנת 1986 והסתיימו בשנת 1992. כול 9 שיגורים הסתיימו בהצלחה. כול השיגורים בוצעו ממרכז החלל טנגשימה ממתם שיגורים "אוסקי". כשלב ראשון של המשגר נוצל מנוע של סדרת משגרים תור שפותח עבור משגרים מדגם דלתא 1000. הוא היה מיוצר ביפן תחת רישיון ייצור. בשלב השני הותקן מנוע מפיתוח יפנית. להגדלת יכולת נוצלו מאיצים מתוצרת אמריקאית וחלק מהשיגורים בוצוע תוך התקנת השלב השלישי מתוצרת ניסן. למשגר הייתה יכולת להביא מטען של 3,200 ק"ו למסלול לווייני נמוך. מדיה וקבצים בנושא H-I בוויקישיתוף נתוני המשגר רשימת שיגורים
N-II

N-II היה משגר רב־שלבי שפותח על ידי מיצובישי תעשיות כבדות (MHI) תוך ניצול טכנולוגיה אמריקאית בחלק מהשלבים. המשגר החליף את המשגרים מדגם N-1 והוחלף בהמשך על ידי משגרים H-I. השיגורים החלו בשנת 1981 והסתיימו בשנת 1987. כול 8 שיגורים הסתיימו בהצלחה. כול השיגורים בוצעו ממרכז החלל טנגשימה ממתם שיגורים "אוסקי". כשלב ראשון של המשגר נוצל מנוע של סדרת משגרים תור שפותח עבור משגרים מדגם דלתא 1000. הוא היה מיוצר ביפן תחת רישיון ייצור. בשלב השני הותקן מנוע מפיתוח יפנית. להגדלת יכולת נוצלו מאיצים מתוצרת אמריקאית וחלק מהשיגורים בוצוע תוך התקנת השלב השלישי. למשגר הייתה יכולת להביא מטען של 2,000 ק"ו למסלול לווייני נמוך. מדיה וקבצים בנושא N-II בוויקישיתוף נתוני המשגר רשימת שיגורים
פיליפ אי ג'ונסון

פיליפ אי ג'ונסון (18 ביוני 1940 – 2 בנובמבר 2019) היה חוקר משפטי אמריקאי שהיה פרופסור למשפטים באוניברסיטת קליפורניה בברקלי. הוא היה מתנגד למדע האבולוציה, מייסד שותף של המרכז למדע ותרבות של מכון דיסקברי (CSC), ואחד ממייסדי תנועת העיצוב התבוני, יחד עם ויליאם דמבסקי ומייקל בהה. ג'ונסון ואחרים תיארו אותו כ"אבי תנועת העיצוב התבוני". ג'ונסון היה מבקר של דרוויניזם, שאותו תיאר כ"אבולוציה נטורליסטית מלאה, המערבת מנגנוני מקריות וברירה טבעית". ג'ונסון טען שמדענים קיבלו את תאוריית האבולוציה "לפני שהיא נבדקה בקפדנות, ולאחר מכן השתמשו בכל סמכותם כדי לשכנע את הציבור שדי בתהליכים טבעיים כדי לייצר אדם מחיידק, וחיידק מתערובת של כימיקלים." הוא קשר את עצמו לאסטרטגיית הטריז ההשקפה של הקהילה המדעית היא שהדעות של ג'ונסון על הנושא ועל עיצוב תבוני היא פסאודו-מדעית. ההשקפה של ג'ונסון לא מתייחסת רק לשינוי עמדות ביחס לאבולוציה אלה לכל המדע. בהיותו צעיר הוא מעיד כי היה אגנוסטי ביחס לשאלות דתיות. בהמשך הוא הפך לנוצרי מאמין. הוא טוען כי הדוורינזים נוצר בעקבות ההשקפות של נטורליזם במדע ובעקבות מטריאליזם. לטענתו, הסדרה קוסמוס של קרל סייגן הציגה את הגישה הנטורליסטית בצורה הברורה ביותר – הטבע הוא כל מה שקיים ולא קיימים גורמים אחרים (כוח על טבעי). לפי טענתו הנטרוליזם נחשב כדבר טוב על ידי מי שרוצים לשחרר את האנושות מכבלי הדת. מצד שני הוא טוען כי ההשלכות החברתיות השליליות של נטורליזם הן חופש מכל ישות קדושה, וכי דבר זה מוביל ל"אנרכיה מוסרית". לפי טענתו הוא מצוי במחלוקת עם ארגוני מדע מרכזיים משום שהם בעד אידאולוגיה או "עמדה דתית" התומכת בנטורליזם. פיליפ אי ג'ונסון, ברשת החברתית Goodreads פיליפ אי ג'ונסון, באתר ResearchGate Defending Intelligent Design, ערוץ PBS‏, 1 באוקטובר 2007
רחמני

האם התכוונתם ל... אלביון רחמני – כדורגלן קוסוברי חיים רחמני – מוזקאי ישראלי יוסי רחמני – שחקן ובמאי תיאטרון ישראלי לוי רחמני – איש עסקים ישראלי לילך רחמני – מפיקת טלוויזיה, עורכת וצלמת ישראלית רחמן
מייקל לי

מייקל ("מייק") לי הוא התעתיק בעברית לשמות באנגלית Michael (Mike) Leigh ו-Michael (Mike) Lee (הנפוץ יותר). האם התכוונתם ל... מייק לי (Mike Leigh‏; יליד 1943) – במאי קולנוע, מחזאי, ובמאי תיאטרון יהודי-בריטי מייק לי (פוליטיקאי) (Mike Lee‏; יליד 1971) – פוליטיקאי אמריקאי מייקל לי (פוליטיקאי קנדי) (Michael Lee‏; יליד 1964 או 1965) – פוליטיקאי קנדי מייקל לי (כדורסלן יליד 1986) (אנ') (Michael Lee; יליד 1986) – כדורסלן אמריקאי מייקל לי (מוזיקאי) (אנ') (Michael Lee‏; 1969–2008) – מתופף בריטי ראו Michael Leigh בוויקיפדיה באנגלית לאישים נוספים. ראו Michael Lee בוויקיפדיה באנגלית לאישים נוספים.
Gasoline

Gasoline (קרי גָאסוֹלִין / גָאזוֹלִין) היא מילה באנגלית שפירושה בנזין. האם התכוונתם ל... Gasoline (שיר של סית'ר) מתוך האלבום Disclaimer משנת 2002 Gasoline (שיר של בריטני ספירס) מתוך האלבום Femme Fatale משנת 2011, ראו Femme Fatale (אלבום)#רשימת רצועות Gasoline (שיר של חיים) משנת 2021 Gasoline (שיר של דה ויקנד) משנת 2022 בנזין (להקה)
השלושה משכונת מחלול

השלושה משכונת מחלול הוא ספר ילדים שנכתב על ידי אברהם ברטורא בשנת 1940 בהשראת ספר של פטר מתאוס "Hein Hanno Kurt und die Aurora" משנת 1932, עם ציורים של מירה לובה. הספר כתוב בעברית ארכאית של אז. העלילה מתרחשת בעיקרה בשכונת מחלול וברחובות הקרובים – רחוב הירקון, ארנון, הגליל (מאפו), דיזנגוף, יל"ג, של"ג, שדרות קק"ל (בן-גוריון), עם ישראל חי, יהואש ועוד. השלושה הם בת ושני בנים שעוברים חוויות בתל אביב בניסיון למצוא קיפוד שנעלם. הספר עובד לתסכית ששודר בתוכנית "קול ישראל לנוער". במרכז העלילה – בת ושני בנים שאחד מהם גר בשכונת מחלול: ניסן "ניסי" קוטב, גר עם אמו בצריף בשכונת מחלול מול רחוב עם ישראל חי. בשכונה בה יש חול ואוויר צח והיא מכונה "שכונת אוויר צח". לניסן יש בחצר הצריף פינה בה הוא מחזיק את הצב קינמון ומשפחתו ואת הקיפוד יקשן. רוחמה "רוחי" סמרה, גרה ברחוב הירקון 162. היא חברה של ניסן, מתנהגת כטומבוי ולובשת כל הזמן מכנסיים. אליאב "אלי" צפוני, עבר עם הורי לאחרונה לרחוב הירקון 162. משפחת צפוני היא משפחה מבוססת שמחזיקה עוזרת בית קבועה. האמא מקפידה על ניקיון הבית ואינה רואה בעין יפה את חברתו של אלי עם ניסן ורוחי. היא לא מרשה לו להכניס הביתה בעלי חיים ומסתפקת באקווריום ביתי. אלי מתנהג ולבוש כחנון, כאשר רוחי מועדת על קרש שנשבר הוא פורץ בצחוק. היא סוטרת לו והוא בורח לביתו. ניסן מניח את יקשן בתיבת קרטון של בית החרושת שמן. הוא יוצא עם רוחי לצפות בפעולה של מכבי אש וכשהוא חוזר מתברר שהתיבה עם יקשן נעלמה. שכן מגלה לו כי במקום עבר סמרטוטר שלקח את התיבה. ניסי ורוחי מגלים סמרטוטר שבעגלתו יש תיבת קרטון של שמן וניסן לוקח אותה בלי רשות אך מתברר שזו לא התיבה של יקשן. הוא מלא צער ומפרסם בשכונה על הקיפוד שאבד. ניסן חושד באלי שגנב את הקיפוד, פורץ לדירתו ומתעמת אתו אך אלי אומר שאין לו קשר על היעלמות הקיפוד ומגרש אותו. לבסוף אלי תופס יוזמה ומתחיל בחיפוש אחרי הסמרטוטר. שוטר מכוון אותו לסמרטוטר חיים גררי ברחוב יהואש 7 ושם הוא מוצא את התיבה המבוקשת. הסמרטוטר מסכים לתת לו את הקיפוד אף על פי שבנו ובתו "אימצו" אותו ונקשרו אליו. אלי מחזיר את הקיפוד לניסן. ניסן ורוחי משלימים עם אלי ולפי עצתו של ניסן, הוריו של אלי קונים לו כלבלב בשם "תופי". זהר שביט, לא אותה סופרת, לא אותה אדרת, באתר הארץ, 1 באוקטובר 2003 אברהם ברטורא בלקסיקון הספרות העברית החדשה
איטליה באירוויזיון 1961

איטליה באירוויזיון 1961 השתתפה עם השיר "Al di là", שבוצע על ידי הזמרת, האיטלקייה בטי קרטיס. זוהי השתתפותה השישית של איטליה בתחרות הזמר של האירוויזיון. בדומה לשנים הקודמת, המבצעת והשיר האיטלקי לתחרות נבחרו באמצעות הקדם הארצי "פסטיבל סן רמו". רשות השידור האיטלקית, RAI, בחרה את השיר שייצג אותה באירוויזיון 1961 באמצעות פסטיבל סן רמו. השירים שעלו לגמר בוצעו על ידי שני זמרים שונים. לבסוף נבחר השיר והזמר שייצגו את איטליה באירוויזיון. ב-18 במרץ 1961 הופיעה קרטיס על בימת האירוויזיון. היא שרה 16 בסדר ההופעות, אחרי הממלכה המאוחדת. עם סיום ספירת הקולות הגיעה קרטיס למקום החמישי עם 12 נקודות. Eurovision 1961 Results: Voting & Points